Den yngste av Bø-brødrene vant VM-gull allerede i sin VM-debut i Kontiolahti sist vinter. Det er en bedrift han gjerne vil gjenta. Heller ikke han hadde store doser høydetrening i 14/15-sesongen, og han velger bort høydesamlingen i Val Senales som de andre løperne skal være med på. – Jeg tror jeg har mer igjen ved å være hjemme og trene, sier Johannes Thingnes Bø. Hans VM-planer handler om, bortsett fra de planene som laget har, gjøre det samme som forrige sesong. Han var Norges jevneste skiskytter i fjor og beste norske i verdenscupen med en femteplass. Han har ikke bestemt seg for om han reiser til USA/Canada.